Къэбэрдей-Балъкъэр Республикэм и Iэтащхьэ КIуэкIуэ Ю. А. Урысейм и махуэм ирихьэлIэу цIыхухэм зэрехъуэхъур
Къэбэрдей-Балъкъэрым и цIыхухэу пщIэ зыхуэсщIхэ!
Си гуапэу сынывохъуэхъу къэралым и махуэшхуэмкIэ — Урысейм и махуэмкIэ.
Ди Хэку иныр илъэс мин тхыдэ зиIэ, щIыналъэ абрагъуэм лъэпкъ, щэнхабзэ куэд щызэщIэзыгъэуIуа икIи щызэгурызыгъэIуа къэралщ. Мы гуфIэгъуэ махуэм аргуэру зэ дигу къегъэкIыж Хэкур фIыуэ лъагъуным, абы и гражданин нэсу щытыным, къулыкъу хуэщIэным хуэгъэза фIыгъуэшхуэхэр, лIэщIыгъуэкIэрэ зы щIэблэм адрейм иритыжу къекIуэкIхэр. А махуэм зэкъуегъэувэ Хэкум и къэкIуэнум, абы и нобэмрэ пщэдеймрэ япыщIа жэуапыр зыхэзыщIэ псори.
Урысейм и махуэр здагъэлъапIэм, Къэбэрдей-Балъкъэрым и цIыхухэр пщэдейрей махуэм фIыкIэ хоплъэ. Шэч хэлъкъым, дызэщIыгъуу щытмэ, зэманым къыдэкIуэ лъэпощхьэпохэр къызэрызэднэкIыфынум, республикэм и зыужьыныгъэр зэрыщIэдгъэхуэбжьэным, ди къэралыр гъэбыдэным тхуэфащэ зэрыхэтщIыхьынум.
Къэбэрдей-Балъкъэрым и цIыхухэм мамырыгъэ, фIыгъуэ, насып, ефIэкIуэныгъэ яIэну сохъуэхъу.
КIуэкIуэ Юрий,
Къэбэрдей-Балъкъэр Республикэм и Iэтащхьэ.
